ଅମୀର ଖାନ ଓ କିରନ ରାଓଙ୍କ ଛାଡପତ୍ର ପଛରେ ଫତିମା ସୈଖ୍ ! ସୋସିଆଲ ମିଡିଆରେ ଜୋରଦାର ଟ୍ରୋଲ ହେଉଛନ୍ତି ଅଭିନେତ୍ରୀ - Prameya News7\nଅମୀର ଖାନ ଓ କିରନ ରାଓଙ୍କ ଛାଡପତ୍ର ପଛରେ ଫତିମା ସୈଖ୍ ! ସୋସିଆଲ ମିଡିଆରେ ଜୋରଦାର ଟ୍ରୋଲ ହେଉଛନ୍ତି ଅଭିନେତ୍ରୀ\nମୁମ୍ବାଇ ୦୪/୦୭ : ବଲିଉଡ ଇଣ୍ଡଷ୍ଟ୍ରିରେ ବିବାହ ବିଚ୍ଛେଦ କିଛି ନୂଆ କଥା ନୁହେଁ । ଅନେକ ଯୋଡି ବିବାହ ପରେ ବର୍ଷ ବର୍ଷ ଧରି ଏକାଠି ରହିବା ପରେ ମଧ୍ୟ ଅଲଗା ହୋଇଥିବା ନଜିର ରହିଛି । ସେମାନଙ୍କ ମଧ୍ୟରେ କଳହ କିଛି ନୂଆ କଥା ନୁହେଁ । ଏଭଳି କିଛି ଷ୍ଟାର ଅଛନ୍ତି ଯେଉଁମାନେ କି ଜଣଙ୍କୁ ପ୍ରେମ କରିବା ପ ରେ ଅନ୍ୟଜଣଙ୍କୁ ବିବାହ କରିଛନ୍ତି । କିନ୍ତୁ ନିକଟରେ ୧୫ ବର୍ଷ ଏକାଠି ରହିବାପରେ ବଲିଉଡ ସୁପରଷ୍ଟାର ଅମୀର ଖାନ ଏବଂ କିରନ ରାଓ ଅଲଗା ହୋଇଛନ୍ତି । ଉଭୟଙ୍କ ମଧ୍ୟରେ ବିବାହ ବିଚ୍ଛେଦ ଘଟିଛି । ସୋସିଆଲ ମିଡିଆରେ ପ୍ରଶଂସକମାନେ ବିଭିନ୍ନ ପ୍ରକାର ମନ୍ତବ୍ୟ ମଧ୍ୟ ଦେଉଛନ୍ତି । ଟ୍ବିଟ୍ ଯୋଗେ ଅମୀରଙ୍କୁ ଟ୍ରୋଲ କରିବା ଆରମ୍ଭ କଲେଣି ୟୁଜର ।\nଅମୀର ଖାନ ଓ କିରଣ ରାଓଙ୍କ ମଧ୍ୟରେ ସମ୍ପର୍କ, ଫିଲ୍ମ 'ଲଗନ' ସେଟ୍ ରୁ ଆରମ୍ଭ ହୋଇଥିଲା ଏବଂ ପରେ ବିବାହ ଉଭୟ ବିବାହ କରିଥିଲେ । ବୈବାହିକ ସମ୍ପର୍କ ୧୫ ବର୍ଷ ବିତିଯାଇଥିଲେ ମଧ୍ୟ ହଠାତ୍ ଏଭଳି ଝଡ କିପରି ସୃଷ୍ଟି ହେଲା ? କିନ୍ତୁ ଏହି ଷ୍ଟାର ଦମ୍ପତ୍ତିଙ୍କ ବିବାହ ଭାଙ୍ଗିବା ପରେ ସୋସିଆଲ ମିଡିଆରେ ୟୁଜର୍ସମାନେ ଫତିମାଙ୍କୁ ଟ୍ରୋଲ କରିବା ଆରମ୍ଭ କରିଛନ୍ତି । ୟୁଜର୍ସମାନେ ଟ୍ବିଟରରେ ଏହାକୁ ନେଇ ଅନେକ ମିମ୍ସ ମଧ୍ୟ ତିଆରି କରିବା ଆରମ୍ଭ କରିସାରିଲେଣି । କିଏ ଏହି ଫତିମା ଓ କାହିଁକି ଅମୀରଙ୍କ ବିବାହ ବିଚ୍ଛେଦରେ ତାଙ୍କ ନାଁ କୁ ଯୋଡାଯାଉଛି ? ଏଭଳି ଅନେକ ପ୍ରଶ୍ନ ସୋସିଆଲ ମିଡିଆରେ ଏବେ ଘୁରିବୁଲୁଛି ।\nଫତିମା ସନା ସୈଖ୍ ହେଉଛନ୍ତି ଜଣେ ବଲିଉଡ ଅଭିନେତ୍ରୀ । ସେ ଅମୀରଙ୍କ ଅଭିନୀତ ଫିଲ୍ମ ଦଙ୍ଗଲରେ ଡେବ୍ୟୁ କରିଥିଲେ । ସେ ସେହି ଫିଲ୍ମରେ ଅମୀରଙ୍କ ଝିଅ ଭୂମିକାରେ ଅଭିନୟ କରିଥିଲେ । ଏହା ପରେ ଥଗ୍ସ ଅଫ୍ ହିନ୍ଦୁସ୍ତାନରେ କାମ କରିଥିଲେ । ସେବେଠାରୁ ସେମାନଙ୍କ ସମ୍ପର୍କକୁ ନେଇ ନାନାଦି ଖବର ଶୁଣିବାକୁ ମିଳୁଥିଲା । ଏବେ ଅମୀରଙ୍କ ବିବାହ ବିଚ୍ଛେଦକୁ ମଧ୍ୟ ତାଙ୍କ ସହ ଯୋଡା ଯାଉଛି । ଏହାକୁ ନେଇ କିଛି ୟୁଜର୍ସ ମଧ୍ୟ ଫତିମା ଓ ଅମୀରଙ୍କ ଫଟୋକୁ ନେଇ ନାନା ପ୍ରକାରର କଳ୍ପନା ଆରମ୍ଭ କରିଦେଲେଣି ।\nକିଛି ୟୁଜର୍ସ କହିଛନ୍ତି କି ଏମାନେ ଆଗକୁ ବିବାହ କରିବେ ଏହା ସହ ଆଗାମୀ ଦିନରେ ବହୁ ଦିନ ଧରି ଏକାଠି ମଧ୍ୟ ରହିପାରନ୍ତି । ଆଉ ଜଣେ ୟୁଜର୍ସ କହିଛନ୍ତି କି ଛାଡପତ୍ର ପରେ, ଫତିମା କଣ ଅମୀର ଙ୍କ ତୃତୀୟ ପତ୍ନୀ ହେବାକୁ ଯାଉଛନ୍ତି କି ? ଏଭଳି ଅନେକ ୟୁଜର ଅମୀର ଓ ଫତିମାଙ୍କୁ ନେଇ ଟ୍ରୋଲ କରିବାର ଲାଗିଛନ୍ତି ସୋସିଆଲ ମିଡିଆ ୟୁଜର ।
